**Pred nástupom do Domu pokojnej staroby n.o., Gbely**

Poskytovanie sociálnej služby, ako i postup prijímania klientov do zariadenia sociálnych služieb je stanovené v zmysle zákona č. 448/2008 o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov (ďalej len „zákon o sociálnych službách“).

Poskytovanie sociálnej služby v **Zariadení pre seniorov**

V zariadení pre seniorov sa poskytuje sociálna služba

 a) fyzickej osobe, ktorá dovŕšila dôchodkový vek a je odkázaná na pomoc inej

 fyzickej osoby a jej stupeň odkázanosti je najmenej IV podľa prílohy č. 3 zákona

 o sociálnych službách, alebo
b) fyzickej osobe, ktorá dovŕšila dôchodkový vek a poskytovanie sociálnej služby v

 tomto zariadení potrebuje z iných vážnych dôvodov.

Žiadosť o posúdenie odkázanosti na sociálnu službu sa podáva na príslušnom mestskom alebo obecnom úrade.

Poskytovanie sociálnej služby v **Domove sociálnych služieb**

V domove sociálnych služieb sa poskytuje sociálna služba fyzickej osobe do dovŕšenia dôchodkového veku, ak je táto fyzická osoba

a) odkázaná na pomoc inej fyzickej osoby a jej stupeň odkázanosti je najmenej V podľa prílohy č. 3 zákona o sociálnych službách, alebo

b) nevidiaca alebo prakticky nevidiaca a jej stupeň odkázanosti je najmenej III podľa prílohy č. 3 zákona o sociálnych službách.

Žiadosť o posúdenie odkázanosti na sociálnu službu sa podáva na príslušnom samosprávnom kraji, odbor sociálnych vecí a zdravotníctva.

Po vydaní "Rozhodnutia o odkázanosti na poskytovanie sociálnej služby" a nadobudnutia právoplatnosti rozhodnutia si podáva žiadateľ "Žiadosť a uzatvorenie zmluvy o poskytovaní sociálnej služby", ktorá sa uzatvára s príslušným zariadením sociálnych služieb, kde chce byť žiadateľ umiestnený.

**Zoznam vecí/dokumentov potrebných pri nástupe do zariadenia:**

* **právoplatné rozhodnutie o odkázanosti na poskytovanie sociálnej služby,**
* **aktuálne rozhodnutie o výške dôchodku zo sociálnej poisťovne,**
* potvrdenie o bezinfekčnosti,
* **žiadosť o zabezpečenie sociálnej služby**,
* vyjadrenie od ošetrujúceho lekára, či je potrebné psychiatrické vyšetrenie, ak áno, psychiatrické vyšetrenie
* ak je držiteľ ZŤP preukazu – rozhodnutie o individuálnej preprave
* **potvrdenie o negatívnom ATG teste,**
* **potvrdenie o očkovaní COVID-19**, ak je klient zaočkovaný,
* **kompletná zdravotná dokumentácia** od ošetrujúceho lekára - túto predložiť priamo pri nástupe do zariadenia alebo si kompletnú zdravotnú dokumentáciu vyžiadať od ošetrujúceho lekára a zaslať pred nástupom do zariadenia, So zdravotnou kartou treba priniesť výmenný lístok ,kde bude odhlásenie poistenca (od doterajšieho obv. lekára)a vydanie zdravotnej karty (pre nastávajúceho obv. lekára ),
* **občiansky preukaz,**
* **preukaz poistenca**,

**Osobné veci:**

* **lieky na 1 mesiac,**
* **inkontinenčné pomôcky na 1 mesiac** (plienky/plienkové nohavičky 5 balíkov),
* v prípade potreby (podľa zdravotného stavu) **invalidný vozík alebo rolátor** (štvorkolka, chodítko) – informácie podajú zdravotné sestry alebo sociálne pracovníčky,
* vychádzková obuv a teplá obuv na zimné obdobie,
* jarná bunda a zimná bunda,
* hrebeň, hubku na umývanie tela,
* holiace potreby - holiaci strojček,
* zubná kefka + zubnú pastu
* pyžamo 5 ks,
* tepláky, nohavice 5 ks,
* tričko – krátky rukáv 5 ks,
* tričko – dlhý rukáv 5 ks,
* ponožky 10 párov,
* spodné prádlo 7ks, (ak nie je prijímateľ ss plne plienkovaný)
* tielko 3 ks,
* sveter, mikina 3 ks,
* uterák 4 ks,
* okuliare, umelý chrup
* inkontinenčný overal na spanie,
* papuče,
* deka,
* šampón,
* sprchový gél, mydlo,